पत्रकार खालिद अहमद कहते हैं, ''इमरान खान की रणनीति दरअसल किसी दैवीय प्रेरणा से मिलने वाली जीत के ख्याल पर टिकी है. नवाज शरीफ की रणनीति चुनाव विश्लेषकों की भविष्यवाणियों पर टिकी है. जरदारी की रणनीति ज्यादा व्यावहारिक और ठोस है क्योंकि यह हार की आशंका पर टिकी है.” जरदारी को संसद में बने रहने की उम्मीद फिलहाल इमरान और शरीफ के बीच मौजूद नफरत से निकलकर आ रही है. ज्यादा से ज्यादा यही संभावना है कि इमरान पीएमएल (एन) के साथ गठबंधन नहीं करेंगे.